Nicolas Bro

Nicolas Bro (født 16. marts 1972 i København) er en dansk skuespiller og dramatiker. 

Han er søn af skuespillerne Helle Hertz og Christoffer Bro. Han er gift med teaterrekvisitør Theresa Stougaard Bro og bror til skuespillerne Anders Peter Bro og Laura Bro. Desuden er han nevø til skuespillerinderne Vigga Bro og Lone Hertz og skuespilleren Tony Rodian samt fætter til skuespilleren Steen Stig Lommer.

Karriere 
Nicolas Bro er uddannet fra Statens Teaterskole i 1998, sammen med bl. andre Stine Stengade og Nikolaj Lie Kaas. Han fik sin første større rolle som den udviklingshæmmede og sexgale Otto i tv-serien Rejseholdet. Hans talent for at spille sære karakterer afspejler sig også i hans filmkarriere, hvor han har haft mange markante biroller i danske film som De grønne slagtere, Rembrandt og Adams æbler. Hans første hovedrolle i en spillefilm var rollen som Anker i Jannik Johansens psykologiske thriller Mørke (2005). I 2006 modtog han en Bodil for bedste mandlige birolle for sin præstation i filmen Voksne mennesker. I 2005-06 kunne han opleves på tv i en serie af reklamefilm for Storebæltsbroen sammen med Mads Mikkelsen. 
Nicolas Bro modtog i 2007 en Bodil i kategorien bedste mandlige hovedrolle for filmen Offscreen.

Nicolas Bro var i en periode ansat på Det Kongelige Teater og har haft flere teaterroller på bl.a. Aveny-T, Kaleidoskop, Grønnegårdsteatret og Mungo Park. Som dramatiker har Nicolas Bro bl.a. skrevet stykkerne Natsværmerne og Guddommeliggørelsen af den laveste fællesnævner til Mammutteatret og Himmelstormerne til Østre Gasværk Teater. Han spillede Hamlet i den første forestilling i det nye skuespillerhus (2008) og fik fremragende anmeldelser samt Årets Reumert for sin præstation. Samme år var Nicolas Bro vært i "Zulu Awards" på TV 2 Zulu.

Nicolas Bros skuespil findes bevaret i Dramatisk Bibliotek på Det Kongelige Bibliotek.

Filmografi

Film

Tv-serier

Teater

Priser og hædersbevisninger

Film 
 2005: Natsværmerprisen 
 2006: Bodilprisen for bedste mandlige birolle i Voksne mennesker
 2007: Bodilprisen for bedste mandlige hovedrolle i Offscreen
 2007: Statens Kunstfond for Offscreen

Teater 
 1999: Reumerts Talent Pris
 2002: Reumert for årets mandelige birolle i Skrigerne på Aveny-T
 2006: Teaterpokalen for Mephisto i Faust på Det Kongelige Teater
 2007: Reumert for årets mandelige hovedrolle i Faust på Det Kongelige Teater
 2008: Reumert for årets mandlige hovedrolle i Hamlet, Det Kongelige Teater

Øvrige 
 1999: Prins Henriks Legat
 2000: Dramatikker Forbundets Allen-Pris
 2002: Elith Pio's Holberg Legat
 2005: Lauritzen-prisen 
 2005: Ingmar Bergmans Rejselegat
 2005: Reumerts legat af 1958
 2006: Ole Haslunds Hæderslegat
 2006: Ridderkorset af Dannebrogordenen
 2014: Lars Kjeldgaard Prisen.

Eksterne henvisninger 

 
 

Personer fra København
Skuespillere fra Danmark
Dramatikere fra Danmark
Bodilprisen for bedste mandlige birolle
Bodilprisen for bedste mandlige hovedrolle
Dansksprogede forfattere fra Danmark
Robertprisen for årets mandlige birolle
Reumertprisen for årets mandlige hovedrolle
Reumertprisen for årets mandlige birolle
Nicolas
Riddere af Dannebrog
Personer i Kraks Blå Bog
Danskere i 1900-tallet
Danskere i 2000-tallet
Modtagere af Teaterpokalen